L’Ajuntament de Paterna posa en marxa la campanya informativa “Dones sense alcohol”
13/11/2015

# L’Ajuntament de Paterna posa en marxa la campanya informativa “Dones sense alcohol”

[![Foto de la taula informativa que s'ha instal•lat este matí en la porta de l'Ajuntament amb motiu del dia internacional de l'alcohol](/images/noticias/2015/11/dones-sense-alcohol.jpg)](/images/noticias/2015/11/dones-sense-alcohol.jpg)

13.11.2015

Amb motiu del Dia Mundial Sense Alcohol que se celebra el pròxim 15 de novembre, l’Ajuntament de Paterna, a través de la Unitat de Prevenció Comunitària de Conductes Addictives, ha posat en marxa una campanya de prevenció del consum d’alcohol des de la perspectiva de gènere i que porta per títol "Dones sense Alcohol".

En este context, des de la regidoria Protecció a les Persones i Participació Ciutadana que dirigeix Julio Fernández s’ha instal•lat en la porta principal de l’Ajuntament una taula informativa per a conscienciar els paterners i paterneres sobre els efectes negatius del consum d’alcohol en general i, en particular, sobre les seues pitjors conseqüències en les dones, incidint en la Síndrome de l’Alcohòlic Fetal (SAF), l’augment de patir càncer de mama, l’agreujament de la depressió o el sobrepés.

Julio Fernández, que ha participat este matí en la campanya, ha explicat que, a part de la iniciativa puntual de hui i dins d’esta campanya, “des del consistori s’estan portant accions de forma continuada en tots els col•legis i instituts del municipi per a informar i conscienciar els jóvens de com influeix en la salut i en l’estil de vida el consum d’alcohol”.